CELEX: 32008R0393
Language: hr
Date: 2008-04-30 00:00:00
Title: Uredba Komisije (EZ) br. 393/2008 od 30. travnja 2008. o odobrenju astaksantin dimetildisukcinata kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               163
            
         32008R0393
   
               L 117/20
            
            
               SLUŽBENI LIST EUROPSKE UNIJE
            
            
               30.04.2008.
            
         
      UREDBA KOMISIJE (EZ) br. 393/2008
   od 30. travnja 2008.
   o odobrenju astaksantin dimetildisukcinata kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja, te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Tom su zahtjevu priloženi podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje da se pripravak astaksantin dimetildisukcinata kao dodatak hrani za losose i pastrve uvrsti u kategoriju dodataka hrani za životinje „Osjetilni dodaci”.
            
         
               (4)
            
            
               Europska agencija za sigurnost hrane (Agencija) zaključila je u svojem mišljenju od 17. listopada 2007. da astaksantin dimetildisukcinat nema štetni učinak na zdravlje životinja, zdravlje ljudi ili okoliš (2). Agencija je nadalje zaključila da astaksantin dimetildisukcinat ne predstavlja ikoji drugi rizik koji bi u skladu s člankom 5. stavkom 2. Uredbe (EZ) br. 1831/2003 isključio izdavanje odobrenja. Agencija ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize tog dodatka hrani za životinje, koje je podnio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena toga pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. Sukladno tomu treba odobriti korištenje toga pripravka, kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Osjetilni dodaci” i funkcionalnoj skupini „a(ii) Bojila: tvari koje, kada se njima hrane životinje, pojačavaju boju hrane životinjskog podrijetla”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2008.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  Mišljenje Znanstvenog odbora za dodatke i proizvode ili tvari koji se koriste u hrani za životinje „o sigurnosti i učinkovitosti pripravka Carophyll® Stay-Pink (astaksantin dimetildisukcinat) kao dodatka hrani za losose i pastrve”. Doneseno 17. listopada 2007. The EFSA Journal (2007.) 574, str. 1.-25.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage od 12 %
            
         
               
                  Kategorija osjetilnih dodataka hrani za životinje. Funkcionalna skupina: a(ii) Bojila: tvari koje, kada se njima hrane životinje, pojačavaju boju hrane životinjskog podrijetla
               
            
         
               2a(ii) 165
            
            
               —
            
            
               Astaksantin dimetildisukcinat
            
            
               
                            
                        
                        
                           Aktivna tvar:
                           
                                        
                                    
                                    
                                       Astaksantin dimetildisukcinat
                                       (C50H64O10, br. CAS: 578006-46-9)
                                    
                                 
                                        
                                    
                                    
                                       Astaksantin dimetildisukcinat > 96 %
                                    
                                 
                                        
                                    
                                    
                                       Ostali karotenoidi < 4 %
                                    
                                 
                     
                            
                        
                        
                           Sastav dodatka hrani za životinje:
                           Formuliran u organskoj matrici
                        
                     
                            
                        
                        
                           Mjerila čistoće:
                           
                                        
                                    
                                    
                                       Trifenilfosfin oksid (TPPO) ≤ 100 mg/kg dodatka hrani za životinje
                                    
                                 
                                        
                                    
                                    
                                       Diklorometan: ≤ 600 mg/kg dodatka hrani za životinje
                                    
                                 
                     
                            
                        
                        
                           Analitičke metode:
                           Visoko-tlačna tekućinska kromatografija (HPLC) s UV detekcijom (1)
                           
                        
                     
            
               Lososi i pastrve
            
            
               —
            
            
               —
            
            
               138
            
            
               
                           1.
                        
                        
                           Korištenje je dopušteno od dobi od 6 mjeseci ili od mase od 50 g.
                        
                     
                           2.
                        
                        
                           Kako bi se koristio u hrani za ribe, dodatak se mora koristiti u formuliranom obliku propisno stabiliziranom putem odobrenih antioksidansa. Ako se u formulaciji koristi etoksikvin, na etiketi je potrebno navesti sadržaj etoksikvina.
                        
                     
                           3.
                        
                        
                           Ako je astaksantin dimetildisukcinat pomiješan s kantaksantinom ili drugim izvorima astaksantina, ukupna koncentracija smjese ne smije prijeći 100 g ekvivalenata astaksantina (2)/kg u potpunoj krmnoj smjesi za ribe.
                        
                     
            
               21. svibnja 2018.
            
         
      (1)  Dodatne pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives
   
      (2)  1,38 mg astaksantin dimetildisukcinata odgovara 1 mg astaksantina.